Με το απόλυτο νικών πήρε την πρόκριση στην Elite Round του Euro U17 η Εθνική Κ17. Το αντιπροσωπευτικό μας συγκρότημα, επικράτησε και της Γερμανίας 2-0 στο τελευταίο ματς των προκριματικών και προκρίθηκε ως πρώτη από τον όμιλό της.

Το πρώτο ημίχρονο έληξε ισόπαλο χωρίς τέρματα, με την Ελλάδα στην επανάληψη να είναι ανώτερη και να φτάνει σε δύο γκολ. Πρώτα στο 65' ο Κούτσιας, που μπήκε στο παιχνίδι στο 62', έκανε το 1-0, ενώ ο ίδιος παίκτης... τελείωσε το παιχνίδι στο 84' διαμορφώνοντας το τελικό 2-0. Μαζί με την Ελλάδα στην Elite Round προκρίθηκε και η Γερμανία που έχασε όμως την πρωτιά.

Η σύνθεση της Ελλάδας: Ψημόπουλος, Καραμάνης, Χριστόπουλος, Κουλιεράκης, Καρακούτης (62' Κούτσιας), Τσιόκρης, Χριστόπουλος (62' Σύρμης), Λιάτσος (78' Καστανάρας), Αντωνάκης (46' Κίτσος), Κιτσάκης (87' Ντόι), Σμπόκος